Ila fengsel opplyser selv i et brev til Kriminalomsorgen om at de «ofte holder varetektsfanger isolert uten rettens kjennelse». Norge har tidligere fått kritikk fra Europarådets torturkomité nettopp for å bruke isolasjon i varetekt for ofte, og som følge av dette ble det innført en domstolskontroll av isolasjonsbruken i 2002. Fengselsmyndighetene har imidlertid en unntakshjemmel der domfelte kan isoleres på grunn av «bygningsmessige eller bemanningsmessige forhold». Kriminalomsorgen har godtatt Ila fengsels bruk av hjemmelen, men vil nå be om en redegjørelse for praksisen. Stipendiat Thomas Horn ved Juridisk fakultet ved Universitetet i Oslo mener utstrakt bruk av denne hjemmelen kan være brudd på menneskerettighetene.